### 2.     Orientering om budgetopfølgning Teknik- og Miljøudvalget pr. 31. oktober 2020

**Åbent**

Sagsnr.: 326-2020-6265        J.nr.: 00.30.14           Dokumentnr.:
326-2020-339455

**Sagstype**

Orientering.

**Resume og sagens baggrund**

Økonomistaben fremlægger budgetopfølgning pr. 31. oktober 2020.
Dispositionsregnskaberne viser et samlet forventet merforbrug på 1,8 mio. kr.
(sidste måned et forventet merforbrug på 2,9 mio. kr.)

Tillægsbevillinger besluttet på
Kommunalbestyrelsens møde den 25. november 2020 indgår ikke i denne
budgetopfølgning.

**Indstillinger**

Direktøren indstiller, at orienteringen tages til
efterretning.

**Behandling**

Teknik- og Miljøudvalget.

**Sagsfremstilling**

Baggrunden for budgetopfølgningen er partnerskabsholdernes
dispositionsregnskaber. Hvis der forventes merforbrug, bliver der lagt en
handleplan i dialog med direktøren og Økonomistaben. Nogle partnerskabsholdere
vurderes at have øget risiko for at få merforbrug, eller for at deres
budgetopfølgning bliver for upræcis, hvorfor de følges tæt og har høj prioritet
i forhold til konsulentstøtte og controlling.

På grund af situationen med Corona/Covid-19 er der på en
række punkter væsentligt øget usikkerhed i forhold til udgiftsniveauet.

*Plan, Byg og Miljø:*

Der forventes et mindreforbrug på området på 0,4 mio. kr.
(sidste måned et forventet merforbrug på 0,7 mio. kr.). Mindreforbruget består
dels af, at Natur og Miljø har disponeret med, at opsparede midler fra 2019 på
1,6 mio. kr. til indsatsplaner *ikke* anvendes i 2020 og dels af, at
færgeområdet forventer et merforbrug på 2,9 mio. kr. ved årets udgang (sidste
måned et forventet merforbrug på 4,0 mio. kr.). Ændringen skyldes dels en
ekstraordinær tilbagebetaling af moms og dels højere indtægter. Merforbruget
skal ses i sammenhæng med, at der blev overført et merforbrug fra 2019 på 4,0
mio. kr. Derudover forventes et mindreforbrug på den ordinære busdrift på 1,7
mio. kr.

*Vej, Ejendom og Affald, ekskl. brugerfinansieret område*

Der forventes et mindreforbrug på området på 3,2 mio. kr.
(uændret i forhold til sidste måned).

Der forventes et merforbrug i 2020 på Entreprenørafdelingen
på 4,1 mio. kr. da det vurderes, at hele merforbruget på 2,4 mio. kr. fra 2019
ikke kan indhentes i 2020. Ligeledes er der foretaget en større investering i
maskine til pesticidfri ukrudtsbekæmpelse, som forventes afviklet over en
5-årig periode, svarende til et merforbrug ved udgangen af 2020 på 1,5 mio. kr.
og derudover er der manglende salg af løn- og maskintimer grundet hjemsendelse
under Coronakrisen med ca. 0,9 mio. kr.

Der forventes et mindreforbrug på vintertjenesten med 3,0
mio. kr. grundet en mild vinter i første del af 2020.

Der forventes et mindreforbrug på Ejendomme med 4,3 mio.
kr., som dels består af et estimeret mindreforbrug på energiforbruget i
forbindelse med Corona-nedlukning på 2 mio. kr. og dels af et forventet
mindreforbrug på 2,3 mio. kr. til el og varme som følge af et ændret skøn for
prisudviklingen i 2020.

*Vej, Ejendom og Affald, brugerfinansieret område*

Der forventes et merforbrug på 5,4 mio. kr. (uændret i
forhold til sidste måned).

Der har været udbud af køb af nye beholdere til papir/karton
og plast/metal. Det har vist sig, at der blev tale om en merudgift på 4,4 mio.
kr. i forhold til skønnet, der blev indarbejdet i budget 2020. Derudover
forventes en merudgift på 1,0 mio. kr. til informationskampagne, samt øgede
udgifter i forbindelse med udarbejdelse af kørelister til udbringning af de nye
beholdere.

*Serviceudgifter*

I aftalen mellem regeringen og KL om kommunernes økonomi i
2020 er der sat en ramme for kommunernes samlede udgifter til service.
Måltallet for, om Kalundborg Kommune overholder sin del af aftalen, er det
oprindeligt vedtagne budget til service. I forhold til de oprindeligt
budgetterede serviceudgifter på Teknik- og Miljøudvalgets område forventes et
mindreforbrug på 8,7 mio. kr. (sidste måned et forventet mindreforbrug på 6,5
mio. kr.) som følge af det at der forventes et lavere merforbrug på
færgeområdet dels på grund af en ekstraordinær momstilbagebetaling og dels
øgede takstindtægter.

*Udvalgets anlæg*

På Teknik- og Miljøudvalgets anlægsområde viser
budgetopfølgningen, at der, ud fra en overordnet ledelsesvurdering, forventes
et mindreforbrug i 2020 på 61,3 mio. kr. (sidste måned et forventet
mindreforbrug på 45,8 mio. kr.) Der forventes overført 60,7 mio. kr. (sidste
måned en forventet overførsel på 44,6 mio. kr.) til udførelse i 2021 og
efterfølgende år, og der forventes et mindreforbrug på 0,6 mio. kr. (sidste
måned et forventet mindreforbrug på 1,2 mio. kr.).

Mindreforbruget i 2020 på 61,3 mio. kr. er specificeret på
de enkelte anlægsprojekter i vedlagte bilag.

**Økonomiske konsekvenser**

På driftssiden viser dispositionsregnskaberne et samlet
forventet merforbrug for Teknik- og Miljøudvalgets område på 1,8 mio. kr.
(sidste måned et forventet merforbrug på 2,9 mio. kr.).

I forhold til de oprindeligt budgetterede serviceudgifter på
udvalgets område forventes et mindreforbrug på 8,7 mio. kr. (sidste måned et
forventet mindreforbrug på 6,5 mio. kr.).

På anlægssiden viser budgetopfølgningen, at der, ud fra en
overordnet ledelsesvurdering, forventes et mindreforbrug i 2020 på 61,3 mio.
kr. (sidste måned et forventet mindreforbrug på 45,8 mio. kr.) på udvalgets
område. Der forventes overført og forbrugt 60,7 mio. kr. i kommende år (sidste
måned en forventet overførsel på 44,6 mio. kr.).

**Bilag**

|  |  |
| --- | --- |
| Månedsrapport Teknik og Miljøudvalget pr. 31. oktober 2020 | 326-2020-339461 |